Številka: 021-15/2023/4

Datum: 17.3.2023

Na podlagi četrtega odstavka 68. člena in 13. alineje sedmega odstavka 81. člena, 85. člena ter 86. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), 105/22 – ZZNŠPP, 141/22 in 158/22 – ZDoh-2AA), Zakona  o izvrševanju proračunov Republike Slovenije za leti 2023 in 2024  (Uradni list RS, št. 150/22) ter v skladu z 8., 9. in 10. členom Pravilnika o upravljanju učbeniških skladov (Uradni list RS, št. 12/20) minister za vzgojo in izobraževanje izdaja

**S K L E P**

**o vrednosti točke in dinamiki nakazil sredstev za učbeniške sklade**

**ter o obsegu sredstev in dinamiki nakazil za plačilo upravljavcev učbeniških skladov v letu 2023**

1. člen

(predmet sklepa)

S tem sklepom se določa vrednost točke in dinamika nakazil sredstev za učbeniške sklade javnih osnovnih šol, kjer so učbeniški skladi obvezni in tistih zasebnih šol, ki učbeniške sklade imajo ali jih bodo na podlagi prejetih sredstev vzpostavili, ter obseg sredstev za učbeniški sklad in obseg sredstev za plačilo upravljavca učbeniškega sklada posamezne osnovne šole, osnovne šole s prilagojenim programom in zavoda za izobraževanje otrok in mladostnikov s posebnimi potrebami (v nadaljnjem besedilu: osnovna šola) v letu 2023.

1. člen

(vrednost)

Vrednost točke iz drugega odstavka 8. člena Pravilnika o upravljanju učbeniških skladov (Uradni list RS, št. 12/20; v nadaljevanju: pravilnik) znaša 5,00 evrov (znesek vključuje vse dajatve).

Obseg sredstev, ki jih posamezna osnovna šola prejme za učbeniški sklad in plačilo upravljavca sklada v letu 2023, je razvidna iz priloge 1 tega sklepa. V prilogo so vključene tudi vse zasebne osnovne šole, sredstva pa bodo prejela pod pogojem, da imajo učbeniški sklad oziroma se bodo na podlagi poziva Ministrstva za vzgojo in izobraževanje (v nadaljevanju: ministrstvo) zavezale, da ga bodo v letu 2023 vzpostavile.

Skupna ocenjena vrednost sredstev za leto 2023 po tem sklepu znaša 4.915.381,26 evrov, in sicer 4.528.272,60 evrov za učbeniške sklade ter 387.108,66 evrov za upravljavce skladov. Sredstva so zagotovljena v Proračunu Republike Slovenije za leto 2023 na ukrepu 3311-11-0025 (Podporne aktivnosti), proračunski postavki 483210 (Učbeniki in učna tehnologija), kontih 4133 (tekoči transferi v javne zavode) in 4135 (tekoča plačila drugim izvajalcem javnih služb, ki niso PU). Skrbnik proračunske postavke je Aleš Ojsteršek, skrbnica tega sklepa je dr. Breda Mulec.

1. člen

(dinamika nakazil)

Sredstva iz drugega odstavka 2. člena tega sklepa bodo osnovnim šolam nakazana najpozneje do 31. julija 2023.

1. člen

(spremljanje realizacije in nadzor nad porabo sredstev)

Osnovne šole morajo sredstva iz drugega odstavka 2. člena tega sklepa porabiti v skladu z namenom, določenim s tem sklepom in pravilnikom.

Nadzor nad namensko, učinkovito in gospodarno porabo sredstev v skladu s tem sklepom izvaja ministrstvo. V primeru ugotovljenih nepravilnosti ministrstvo lahko zahteva vračilo neupravičeno izplačanih sredstev.

1. člen

 (veljavnost sklepa)

Ta sklep začne veljati z dnem izdaje.

 dr. Darjo Felda

 MINISTER

Priloga 1:
- seznam osnovnih šol z ocenjenimi vrednostmi sredstev za učbeniške sklade in upravljavce